**แบบฟอร์ม
เสนอประเด็นข้อเสนอเชิงนโยบาย
เพื่อบรรจุในระเบียบวาระการประชุม
สมัชชาผู้สูงอายุระดับชาติ ปี 2564**

แบบสอบถามชุดนี้ เป็นเอกสารประกอบการรับฟังความคิดเห็นเกี่ยวกับการจัดทำข้อเสนอเชิงนโยบาย

เพื่อบรรจุในระเบียบวาระการประชุมสมัชชาผู้สูงอายุระดับชาติ ปี 2564

“สมัชชาสังคมสูงวัยคนไทยอายุยืนอย่างมีคุณภาพ ในสถานการณ์ COVID-19”

**ที่มาและความสำคัญของการจัดทำประเด็นสมัชชาผู้สูงอายุระดับชาติ ปี 2564**

กรมกิจการผู้สูงอายุมีภารกิจในการจัดงานสมัชชาผู้สูงอายุระดับชาติ โดยมีการกำหนดจัดงานปีเว้นปีร่วมกับภาคีเครือข่ายที่เกี่ยวข้อง เพื่อพัฒนานโยบายด้านผู้สูงอายุที่เกิดจากกระบวนการมีส่วนร่วมของทุกภาคส่วน ซึ่งปี 2564 กรมกิจการผู้สูงอายุ กำหนดจะจัดงานสมัชชาผู้สูงอายุระดับชาติ ในชื่อ “สมัชชาสังคมสูงวัยคนไทยอายุยืนอย่างมีคุณภาพ ในสถานการณ์ COVID-19” เพื่อพัฒนานโยบายรองรับสังคมสูงวัยคนไทยอายุยืนของประเทศไทย
โดยกระบวนการมีส่วนร่วมของทุกภาคส่วนและเสริมสร้างความเข้มแข็งของเครือข่ายการทำงานด้านผู้สูงอายุ
ที่เชื่อมโยงพลังทางปัญญา พลังทางสังคม และพลังของภาครัฐ

โดยคณะทำงานวิชาการ ภายใต้คณะทำงานจัดสมัชชาผู้สูงอายุระดับชาติ ปี 2564 ได้ยกร่างประเด็นข้อเสนอเชิงนโยบายเพื่อบรรจุในระเบียบวาระการประชุมสมัชชาผู้สูงอายุระดับชาติ ปี 2564 รายละเอียดมีดังนี้

 1. การเสริมทักษะอาชีพใหม่หรืออาชีพทางเลือก และรายได้ของผู้สูงอายุในยุค COVID-19

 2. ปัญหาสุขภาพจิตในสถานการณ์ COVID-19

 3. ศูนย์บริการเบ็ดเสร็จ (One stop service) และการบริการเชิงรุก

 4. ผู้สูงอายุกับการใช้เทคโนโลยีและนวัตกรรมอย่างสร้างสรรค์ในยุค COVID-19

 5. การเตรียมความพร้อมของอาสาสมัคร

 6. ศูนย์ฟื้นฟูสุขภาพผู้สูงอายุ

 7. การเตรียมพร้อมรับมือหลังสถานการณ์ COVID-19

 8. บทบาทชมรมผู้สูงอายุในสถานการณ์ COVID-19

-----------------------------------------------------------------------------

**ส่วนที่ 1 ข้อมูลทั่วไป**

**เพศ ชาย หญิง**

**อายุ** ............... **ปี**

**หน่วยงาน**

 ภาครัฐ

 ภาคเอกชน

 ประชาชน

 องค์กรอิสระ/NGOs

**ส่วนที่ 2** **ประเด็นข้อเสนอเชิงนโยบาย “สมัชชาผู้สูงอายุระดับชาติ ปี 2564”**

**คำชี้แจง : โปรดทำเครื่องหมาย √ ในช่องที่ตรงกับความคิดเห็นของท่าน**

| **ประเด็น** | **เห็นด้วย** | **ไม่เห็นด้วย** | **ระบุเหตุผล** |
| --- | --- | --- | --- |
| 1. การเสริมทักษะอาชีพใหม่หรืออาชีพทางเลือก และรายได้ของผู้สูงอายุในยุค COVID - 19 |  |  |  |
| 2. ปัญหาสุขภาพจิตในสถานการณ์ COVID-19 |  |  |  |
| 3. ศูนย์บริการเบ็ดเสร็จ (One stop service) และการบริการเชิงรุก |  |  |  |
| 4. ผู้สูงอายุกับการใช้เทคโนโลยีและนวัตกรรมอย่างสร้างสรรค์ในยุค COVID-19 |  |  |  |
| 5. การเตรียมความพร้อมของอาสาสมัคร  |  |  |  |
| 6. ศูนย์ฟื้นฟูสุขภาพผู้สูงอายุ |  |  |  |
| 7. การเตรียมพร้อมรับมือหลังสถานการณ์ COVID-19 |  |  |  |
| 8. บทบาทชมรมผู้สูงอายุในสถานการณ์  COVID-19 |  |  |  |

**ส่วนที่ 3 ให้เรียงลำดับความสำคัญของประเด็นข้อเสนอเชิงนโยบาย**

**คำชี้แจง : ให้ใส่ตัวเลขในช่องที่ท่านคิดว่ามีความสำคัญตามลำดับ (1 , 2 , ...)**

......... การเสริมทักษะอาชีพใหม่หรืออาชีพทางเลือก และรายได้ของผู้สูงอายุในยุค COVID - 19

 ......... ปัญหาสุขภาพจิตในสถานการณ์ COVID-19

 ......... ศูนย์บริการเบ็ดเสร็จ (One stop service) และการบริการเชิงรุก

 ......... ผู้สูงอายุกับการใช้เทคโนโลยีและนวัตกรรมอย่างสร้างสรรค์ในยุค COVID-19

 ......... การเตรียมความพร้อมของอาสาสมัคร

 ......... ศูนย์ฟื้นฟูสุขภาพผู้สูงอายุ

 ......... การเตรียมพร้อมรับมือหลังสถานการณ์ COVID-19

 ......... บทบาทชมรมผู้สูงอายุในสถานการณ์ COVID-19

**ส่วนที่ 4 ข้อเสนอประเด็นอื่น ๆ**

 ……………………………………………………………………………………………………….....……………………………………………………………………………………………………………………………………………………………………………………………………………………………………………………………………………………………………………………………………………………………….....................................................
................................................................................................................................................................................................................

**เอกสารแนบประกอบ**

**ที่มาและความสำคัญของการจัดทำประเด็นสมัชชาผู้สูงอายุระดับชาติ ปี 2564**

กรมกิจการผู้สูงอายุมีภารกิจในการจัดงานสมัชชาผู้สูงอายุระดับชาติ โดยมีการกำหนดจัดงานปีเว้นปีร่วมกับภาคีเครือข่ายที่เกี่ยวข้อง เพื่อพัฒนานโยบายด้านผู้สูงอายุที่เกิดจากกระบวนการมีส่วนร่วมของทุกภาคส่วน ซึ่งปี 2564 กรมกิจการผู้สูงอายุ กำหนดจะจัดงานสมัชชาผู้สูงอายุระดับชาติ ในชื่อ “สมัชชาสังคมสูงวัยคนไทยอายุยืนอย่างมีคุณภาพ ในสถานการณ์ COVID-19” เพื่อพัฒนานโยบายรองรับสังคมสูงวัยคนไทยอายุยืนของประเทศไทย
โดยกระบวนการมีส่วนร่วมของทุกภาคส่วนและเสริมสร้างความเข้มแข็งของเครือข่ายการทำงานด้านผู้สูงอายุ
ที่เชื่อมโยงพลังทางปัญญา พลังทางสังคม และพลังของภาครัฐ

โดยคณะทำงานวิชาการ ภายใต้คณะทำงานจัดสมัชชาผู้สูงอายุระดับชาติ ปี 2564 ได้ยกร่างประเด็นข้อเสนอเชิงนโยบายเพื่อบรรจุในระเบียบวาระการประชุมสมัชชาผู้สูงอายุระดับชาติ ปี 2564 รายละเอียดมีดังนี้

 **1. การเสริมทักษะอาชีพใหม่หรืออาชีพทางเลือก และรายได้ของผู้สูงอายุในยุค COVID-19**

 **ที่มา/ความสำคัญ :** การประกอบอาชีพทุกประเภทต้องมีความรู้ ความสามารถเฉพาะในอาชีพ
นั้น ๆ และมีทักษะที่จำเป็นเพื่อที่จะสามารถประกอบอาชีพได้ประสบความสำเร็จ จากสถานการณ์การแพร่ระบาดของเชื้อไวรัสโคโรนา 2019 (COVID-19) ได้ส่งผลกระทบในหลายด้านต่อชีวิตความเป็นอยู่ของประชาชน อีกทั้งยังเป็นปัจจัยและเป็นตัวเร่งสำคัญในการดึงเอาอนาคตในอีก 10 ปีข้างหน้ามาเป็นปัจจุบัน ดังนั้น เพื่อให้มีความมั่นคง
ในอาชีพต่อไปในอนาคต การพัฒนาทักษะทางอาชีพให้สอดคล้องตามความต้องการของตลาดแรงงานถือว่าเป็นปัจจัยสำคัญ นอกจากนี้ การทำงานและรายได้ของผู้สูงอายุเป็นประเด็นที่มีความสำคัญในสถานการณ์สังคมสูงวัยของประเทศไทย โดยการส่งเสริมให้ผู้สูงอายุมีรายได้นอกจากเป็นการเสริมศักยภาพและศักดิ์ศรีของความเป็นผู้สูงอายุแล้ว ยังเป็นการสร้างหลักประกันทางรายได้ให้กับผู้สูงอายุด้วย โดยรัฐบาลได้กำหนดนโยบายสำหรับใช้เป็นแนวทางในการรับมือกับสิ่งที่กำลังเกิดขึ้น ดังนี้ 1) การขยายอายุการทำงานของประชาชนให้ยาวนานขึ้นเพื่อสร้างความมั่นคงทางรายได้ และ 2) การสนับสนุนให้ภาคเอกชนจ้างงานผู้สูงอายุตามศักยภาพเพื่อสร้างรายได้ให้กับผู้สูงอายุ

 **2. ปัญหาสุขภาพจิตในสถานการณ์ COVID-19**

 **ที่มา/ความสำคัญ :** ด้วยสถานการณ์การแพร่ระบาดของเชื้อไวรัสโคโรนา 2019 (COVID-19) ในปัจจุบันได้ส่งผลต่อการใช้ชีวิตของคนทุกเพศทุกวัย ปัญหาสุขภาพจิตมีผลต่อการดำรงชีวิต โดยสุขภาพจิตเป็นสภาวะทางจิตใจของบุคคลซึ่งโดยธรรมชาติภาวะทางจิตใจมีการปรับเปลี่ยนตามสิ่งแวดล้อมที่อยู่รอบตัวของผู้นั้น ปัญหาความเครียดเกิดได้จากหลายสาเหตุ เช่น ค่าครองชีพที่สูงขึ้น ภาวะว่างงาน ปัญหาการเมือง ไม่มีที่อยู่อาศัย แต่สิ่งสำคัญ คือ คนจำนวนมากไม่ตระหนักว่ามีความผิดปกติด้านอารมณ์ เมื่อไม่รู้ตัวก็ไม่ได้จัดการอย่างถูกต้องจนอาจส่งผลกระทบกับประสิทธิภาพในการทำงาน สมาธิไม่ดี อารมณ์แปรปรวนจนมีปัญหาความสัมพันธ์ทั้งเรื่องส่วนตัวและกับเพื่อนร่วมงาน ดังนั้น จึงควรมีการรับมือกับสถานการณ์ COVID-19 อย่างเข้าใจ ดังนี้

 1. หยุดรับข่าวสารที่มากเกินไป เมื่อรู้สึกตัวเองว่าวิตกกังวลเครียด

 2. ทำจิตใจให้สงบ สบาย ผ่อนคลาย ทำในสิ่งที่ตนเองชอบ

 3. ปรึกษาพูดคุยกับคนที่ไว้ใจ

 4. ใช้ชีวิตอย่างปกติและมีคุณค่า

 **3. ศูนย์บริการเบ็ดเสร็จ (One stop service) และการบริการเชิงรุก**

 **ที่มา/ความสำคัญ :** การให้บริการแบบจุดเดียวเบ็ดเสร็จ One-Stop Service หมายถึง การนำงาน
ที่ให้บริการทั้งหมดที่เกี่ยวข้องมารวมให้บริการอยู่ในสถานที่เดียวกัน ในลักษณะที่ส่งต่องานระหว่างกันทันที
หรือเสร็จในขั้นตอนหรือเสร็จในจุดให้บริการเดียว โดยมีจุดประสงค์เพื่อให้บริการมีความรวดเร็วขึ้น นอกจากนี้ การบริการเชิงรุกเป็นการวางแผนในการให้บริการล่วงหน้าอย่างละเอียดและรอบคอบ มีความรับผิดชอบรวมถึงเป็นการช่วยเหลือผู้รับบริการโดยไม่ต้องรอให้ผู้รับบริการร้องขอ โดยผู้ให้บริการต้องคำนึงถึงความต้องการเฉพาะของผู้รับบริการและให้ผู้รับบริการได้รับความพึงพอใจสูงสุด โดยประโยชน์ของการให้บริการแบบครบวงจร ณ จุดเดียว มีดังนี้

 1. เพิ่มความรวดเร็วในติดต่อ ตอบสนองความต้องการของผู้ใช้บริการ

 2. เพิ่มความชัดเจนในการให้บริการ โดยมีรูปแบบการให้บริการที่ครอบคลุมและเบ็ดเสร็จในตัวเอง ณ จุดเดียวประหยัดเวลา และค่าใช้จ่าย

 3. ลดการเลือกปฏิบัติ ได้รับการบริการเหมือน และเท่าเทียมกัน

 4. เพิ่มความสะดวกในการติดต่องาน

 5. ผู้ใช้บริการเข้าถึงการให้บริการได้ง่าย ทำให้ผู้รับบริการพึงพอใจ

 6. เป็นการบริการที่รวดเร็ว กระชับ และถูกต้อง ตามนโยบายการให้บริการที่ประทับใจของข้าราชการไทย

 **4. ผู้สูงอายุกับการใช้เทคโนโลยีและนวัตกรรมอย่างสร้างสรรค์ในยุค COVID-19**

 **ที่มา/ความสำคัญ :** สังคมโลกปัจจุบันเป็นทั้งสังคมของเทคโนโลยีและสังคมสูงวัย การเรียนรู้การใช้เทคโนโลยี
จึงเป็นสิ่งจำเป็น ในสถานการณ์ COVID-19 ที่ประเทศไทยและทั่วโลกกำลังเผชิญ เทคโนโลยีและนวัตกรรมมีส่วนช่วยให้คนในสังคมสามารถดำรงชีวิตได้ในรูปแบบความปกติใหม่ (New Normal) เช่น การใช้เทคโนโลยีในการสร้างความมั่นคงทางรายได้ การทำงานรูปแบบใหม่ การซื้อสินค้าและบริการผ่านช่องทาง Online ธุรกิจรูปแบบใหม่ การดูแลสุขภาพและ
พบแพทย์รูปแบบใหม่ การใช้เทคโนโลยีและนวัตกรรมเพื่อสร้างความสัมพันธ์ให้ใกล้ชิดกัน แบบ Social distancing เป็นต้น

 **5. การเตรียมความพร้อมของอาสาสมัคร**

  **ที่มา/ความสำคัญ :** อาสาสมัคร (volunteer) หมายถึง ผู้ที่สมัครใจทำงานเพื่อประโยชน์แก่ประชาชนและสังคม โดยไม่หวังผลตอบแทนเป็นเงิน หรือสิ่งอื่นใด บุคคลที่อาสาเข้ามาช่วยเหลือสังคมด้วยความสมัครใจ เสียสละ
เพื่อช่วยเหลือผู้อื่น ป้องกัน แก้ไขปัญหา และพัฒนาสังคม โดยไม่หวังสิ่งตอบแทนโดยสถานการณ์ COVID-19 ที่ประเทศไทยกำลังเผชิญอยู่ในขณะนี้ อาสาสมัครมีส่วนสำคัญในการช่วยเหลือสังคมร่วมกับหน่วยงานภาครัฐ โดยการเตรียมความพร้อมในการเป็นอาสาสมัคร มีดังนี้

1. เตรียมจิตใจให้พร้อมที่จะเรียนรู้สิ่งใหม่ มีทัศนคติที่ดีในการทำงาน ไม่ดูถูกงานที่ทำ

2. มองสถานการณ์ตามความเป็นจริง รักษาจิตใจให้มั่นคง ไม่ตื่นตระหนกจนเกินไป

3. เปิดใจในความแตกต่างหลากหลาย เคารพในศักดิ์ศรีของความเป็นมนุษย์ของกันและกัน ปฏิบัติกับผู้อื่น
 ด้วยความเท่าเทียมไม่ยกตนว่าเป็นผู้เข้าไปช่วยเหลือแล้วจะอยู่ในสถานะที่สูงกว่าผู้อื่น

4. ลดอัตตาของตัวเองไม่ยึดถือตนเองเป็นศูนย์กลาง เพราะในการทำงานอาจต้องพบเจอทั้งสิ่งที่เรารู้สึก
 ชอบหรือไม่ชอบ

5. ดูแลจิตใจของตนให้เข้มแข็ง ท่ามกลางความเศร้าความหดหู่

 **6. ศูนย์ฟื้นฟูสุขภาพผู้สูงอายุ**

 **ที่มา/ความสำคัญ :** ปัจจุบันประชากรไทยมีอายุยืนยาวมากขึ้น แต่ด้วยสภาพเศรษฐกิจและสังคม
ในปัจจุบันมีผู้สูงอายุบางส่วนต้องอยู่บ้านตามลำพัง อีกทั้งบางรายยังไม่สามารถประกอบกิจวัตรประจำวันหรือช่วยเหลือตนเองได้จนเกิดเป็นปัญหาเกี่ยวกับการดูแลสุขภาพของผู้สูงอายุ นอกจากนี้สถานดูแลผู้สูงอายุและสถานดูแลสุขภาพผู้สูงอายุที่มีอยู่ในปัจจุบันในแต่ละพื้นที่ ยังมีข้อจำกัดเรื่องการเข้าถึงบริการทำให้ผู้สูงอายุขาดโอกาสในการได้รับการดูแลรักษา ศูนย์ฟื้นฟูสุขภาพผู้สูงอายุจึงเป็นสิ่งที่จะรองรับประชากรสูงอายุ เพื่อเป็นศูนย์ที่ให้บริการด้านสุขภาพ
การรักษา การดูแล การส่งเสริมและป้องกันโรคเพื่อสร้างสังคมสูงวัยมีคุณภาพชีวิตที่ดี

  **7. การเตรียมพร้อมรับมือหลังสถานการณ์ COVID-19**

 **ที่มา/ความสำคัญ :** จากการแพร่ระบาดของเชื้อไวรัสโคโรนา 2019 (COVID-19)ทำให้พฤติกรรมของคนมีการปรับเปลี่ยนไปตามสถานการณ์ผู้คนต้องปรับเปลี่ยนการใช้ชีวิต เกิดเป็นพฤติกรรมใหม่ในระยะยาวและในอนาคตเราจะสามารถเตรียมพร้อมรับมือกับสถานการณ์หลังจากผ่านพ้นวิกฤต COVID-19 ได้อย่างไร อาทิ

1. ทำให้เราต้องหันมาใส่ใจความสะอาดมากขึ้น โดยการล้างมือและใช้เจลฆ่าเชื้อโรคกันบ่อยๆ
 เพื่อป้องกันเชื้อโรคหรือไวรัสที่จะเข้าสู่ร่างกายอีก

2. รักสุขภาพให้มากขึ้น เพราะการมีภูมิคุ้มกันที่ดีเป็นสิ่งที่จำเป็นมาก เพื่อลดความเสี่ยงจากการ
 ติดเชื้อไวรัสต่างๆ

3. เตรียมพร้อมมองหาสิ่งที่ช่วยสอนทักษะต่าง ๆ เพราะในช่วงการระบาดของ COVID-19 ทำให้เราใช้
 เวลาอยู่บ้านมากขึ้น ใช้เวลาในการทำสิ่งต่าง ๆ ด้วยตัวเองมากขึ้น เราจึงควรมองหาสิ่งที่ถนัด
 สิ่งที่ทำแล้วชอบ

4. เตรียมพร้อมเริ่มทำอาชีพเสริม เช่น ขายของออนไลน์ ทำคอนเทนต์ออนไลน์

 **8.** **บทบาทชมรมผู้สูงอายุในสถานการณ์ COVID-19**

 **ที่มา/ความสำคัญ :** ชมรมผู้สูงอายุมีบทบาทสำคัญในการพัฒนาระบบงานผู้สูงอายุซึ่งจะก่อให้เกิดการพัฒนาคุณภาพชีวิตผู้สูงอายุทั้งในระดับบุคคลและระดับชุมชน โดยมีส่วนในการดำเนินกิจกรรมที่ตอบสนองต่อปัญหาและความต้องการของผู้สูงอายุในด้านสุขภาพ สังคม และสวัสดิการ และเป็นการรวมกลุ่มเพื่อให้สมาชิกมาพบปะ สังสรรค์และทำกิจกรรมที่ก่อให้เกิดประโยชน์ทั้งตนเองและผู้อื่นเพื่อให้เกิดความคุ้นเคย รักใคร่ มีความสามัคคี เบิกบาน หายเหงาและมีความสุข ในช่วงที่มีการระบาดของ COVID–19 ชมรมผู้สูงอายุมีบทบาทสำคัญและมีส่วนในการรวมพลังเพื่อแบ่งปันสร้างสรรค์สังคม เช่น ตั้งตู้ปันสุขในชุมชนการแบ่งปันสิ่งของต่าง ๆ เพื่อช่วยเหลือคนในชุมชน เป็นต้น
ผู้สูงอายุเป็นกลุ่มเสี่ยงในช่วงที่มีการระบาดของ COVID–19 ผู้สูงอายุเป็นกลุ่มเสี่ยงที่จะได้รับเชื้อ เนื่องจากผู้สูงอายุโดยทั่วไปมีภูมิคุ้มกันต่ำ มีโรคเรื้อรังอาจทำให้เกิดโรคแทรกซ้อนได้ สิ่งที่ชมรมผู้สูงอายุควรปฏิบัติในช่วงที่ยังมีการระบาดของ COVID–19 ดังนี้

 1. ให้ชมรมผู้สูงอายุหยุดทำกิจกรรมที่มีการประชุมร่วมกันในห้องประชุม

 2. ประชาสัมพันธ์ข้อมูลข่าวสาร COVID–19 ที่เป็นประโยชน์ให้ทราบ

 3. ถ้าจำเป็นต้องไปพบปะผู้คน ให้ทิ้งระยะห่างจากคนที่เราจะพูดคุยด้วย ไม่น้อยกว่า 1 - 2 เมตร
(Social distancing)